CELEX: 52016PC0075
Language: da
Date: 2016-02-18
Title: Forslag til RÅDETS AFGØRELSE om ændring af beslutning 2008/376/EF om vedtagelse af Kul- og Stålforskningsfondens forskningsprogram og om de flerårige tekniske retningslinjer for dette program

EUROPA-KOMMISSIONEN
            Bruxelles, den 18.2.2016
            COM(2016) 75 final
            2016/0047(NLE)
            Forslag til
            RÅDETS AFGØRELSE
            om ændring af beslutning 2008/376/EF om vedtagelse af Kulx001e og Stålforskningsfondens forskningsprogram og om de flerårige tekniske retningslinjer for dette program
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Formål med forslaget
            
            
               Formålet med forslaget er at ændre retsgrundlaget for forskningsprogrammet for kul og stålindustrien efter den periodiske vurdering af forvaltningsreglerne for programmet med henblik på at gennemføre følgende mål: 
            
            
               sikre gennemsigtig forvaltning af et program, der finansieres via EU's almindelige budget og under Kommissionens ansvar, ved gennemførelse af Kommissionens regler om ekspertgrupper
            
            
               lette støttemodtagernes adgang til finansiering ved at forenkle reglerne og ved i passende omfang at tilpasse dem til reglerne for det almindelige forskningsprogram "Horisont 2020", som interessenter i kul og stålindustrien har kendskab til
            
            
               opdatere de bestemmelser, der henvises til i retsgrundlaget, navnlig vedrørende udvalgsprocedurer. 
            
            
               •Generel baggrund
            
            
               Efter udløbet af traktaten om oprettelse af Det Europæiske Kul og Stålfællesskab (EKSF) i 2012 og i henhold til en protokol til EU-traktaterne oprettede EU-medlemsstaterne "Kul og Stålforskningsfonden" og overdrog alle de resterende aktiver under Det Europæiske Kul og Stålfællesskab (udløbet) til denne nye fond.
            
            
               Kul og Stålforskningsfondens program tildeler årligt 50 mio. EUR i støtte til F&U og innovation til både kul og stålindustrien (med en fordeling på 27,2 % til kul og 72,8 % til stål), herunder industrielle partnere, små og mellemstore virksomheder og førende forskningscentre og universiteter i hele EU, med henblik på at udvikle viden og fremme innovation. Programmet omfatter produktionsprocesser, udnyttelse og bevarelse af ressourcer, miljøforbedringer og sikkerhed på arbejdspladsen i sektorer i forbindelse med kul og stålindustrien. Programmet finansieres under EU's almindelige budget med indtægterne fra de resterende aktiver under EKSF (udløbet). Kommissionen forvalter og er ansvarlig for programmet.
            
            
               Retsgrundlaget for Kul og Stålforskningsfondens forvaltningsregler blev vedtaget af Rådet i 2003
                  1
                og blev revideret i 2008
                  2
               . Det indfører systematiske periodiske vurderinger af programmets relevans og effektiviteten af forvaltningsreglerne (de flerårige tekniske retningslinjer). 
            
            
               •Overensstemmelse med eksisterende bestemmelser på politikområdet
            
            
               De lovgivningsmæssige rammer for "Horisont 2020", EU's program for forskning og innovation (20142020), og især Europa-Parlamentets og Rådets forordning om reglerne for deltagelse og formidling i "Horisont 2020" påvirker revisionen af de flerårige retningslinjer for Kul og Stålforskningsfonden, eftersom sidstnævnte skal supplere aktionerne under Horisont 2020-rammeprogrammet (artikel 2 i retsgrundlaget). Denne komplementaritet gælder på forskellige niveauer (f.eks. forskningsområder, type instrument involveret i programmerne, deres budgetter osv.).
            
            
               Den foreslåede revision af retsgrundlaget for Kul og Stålforskningsfonden fokuserer på forvaltningsreglerne for Kul og Stålforskningsfondens program (kapitel III) og tilpasser dem så vidt muligt til de procedurer og begreber, der bruges i Horisont 2020, for at lette samme støttemodtageres deltagelse i begge programmer (Kul og Stålforskningsfonden og Horisont 2020). Navnlig gælder følgende:
            
            
               De forskellige kategorier af aktører i et finansieret projekt (deltager, underleverandør, tredjepart) og deres støtteberettigelse og forpligtelser defineres i overensstemmelse med de definitioner, der bruges i Horisont 2020-programmet (ny artikel 29a).
            
            
               Horisont 2020-proceduren for udnævnelse af de uafhængige eksperter, som er ansvarlige for evalueringen af indgivne forslag, finder anvendelse ved udnævnelse af uafhængige eksperter som led i Kul og Stålforskningsfondens program (artikel 39).
            
            
               Det bliver tilladt at lade et beløb fastsat af Kommissionen som personaleomkostninger for ejere af små og mellemstore virksomheder og andre fysiske personer, der ikke modtager løn, figurere som støtteberettigede omkostninger (artikel 33). 
            
            
               •Overensstemmelse med Kommissionens horisontale regler
            
            
               Det er nødvendigt at præcisere, hvilken type eksperter Kommissionen kan udnævne til deltagelse i de rådgivende grupper og de tekniske grupper, der nedsættes i henhold til retsgrundlaget for Kul og Stålforskningsfondens program, for at undgå interessekonflikter. De reviderede bestemmelser gennemfører Kommissionens horisontale regler vedrørende dennes rådgivende grupper (formandens meddelelse til Kommissionen: Framework for Commission Expert Groups Horizontal rules and public register, C(2010)7649).
            
         
         
            
               De rådgivende gruppers sammensætning og opgaver (artikel 21 og 22) og de tekniske gruppers sammensætning og opgaver (artikel 23) revideres derfor. De rådgivende gruppers kompetencer centreres omkring forvaltningsreglerne og procedurerne, adskillelsen mellem rådgivende og tekniske grupper fremhæves, og proceduren for udnævnelse af medlemmer præciseres.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Begrundelse for revisionen
            
            
               Retsgrundlaget for Kul og Stålforskningsfonden fastsætter to systematiske periodiske vurderinger:
            
            
               vurdering af programmets relevans: "Kommissionen foretager en overvågning af programmet, herunder en vurdering af de forventede fordele. Overvågningsrapporten forelægges første gang i slutningen af 2013 og derefter hvert syvende år" (artikel 38 i Rådets beslutning 2008/376/EF) 
            
            
               vurdering af forvaltningsreglernes effektivitet: "De flerårige tekniske retningslinjer i kapitel III revideres hvert syvende år, idet den første periode slutter den 31. december 2014. Med henblik herpå vurderer Kommissionen senest inden udgangen af første halvår af det sidste år i hver syvårsperiode, hvordan de flerårige tekniske retningslinjer har fungeret, og om de har været effektive, og foreslår eventuelle tilpasninger af dem" (artikel 40 i Rådets beslutning 2008/376/EF).
            
            
               På dette grundlag afsluttede Kommissionen i 2013 en overvågning og vurdering og tog i 2014 de flerårige tekniske retningslinjer i henhold til beslutning 2008/376/EF op til fornyet overvejelse.
            
            
               Overvågningen og vurderingen bekræftede, at Kul og Stålforskningsfonden har opfyldt sin forpligtelse til at støtte kul og stålindustriens konkurrenceevne, men vurderingen af anvendelsen og effektiviteten af de flerårige tekniske retningslinjer bekræftede, at der var brug for visse ændringer for at sikre en gennemsigtig, fornuftig og effektiv forvaltning af Kul og Stålforskningsfonden og en passende grad af forenkling.
            
            
               •Nærhedsprincippet og valg af instrument
            
            
               
                  I henhold til retsgrundlaget er Kommissionen eneansvarlig for forvaltningen af Kul og Stålforskningsfondens program. Programmets forvaltningsregler kan kun ændres på EU-niveau ved en revision af retsgrundlaget.
               
            
            
               •Proportionalitet
            
            
               
                  Bestemmelserne vedrørende de rådgivende grupper og de tekniske grupper er blevet tilpasset til Kommissionens horisontale regler om gennemsigtighed, idet opbygningen i retsgrundlaget for Kul og Stålforskningsfonden er blevet bevaret (antallet af grupper og deres kernekompetencer bevares), og idet Kommissionen fortsat forventer et højt niveau af faglig ekspertise i disse grupper (gruppernes sammensætning, udnævnelsesprocedure).
               
            
            
               3.HØRINGER AF INTERESSEREDE PARTER 
            
            
               
                  Interesserede parter i forbindelse med Kul og Stålforskningsfonden er på grundlag af et udkast til forslag blevet inddraget i flere ad hoc-møder, specifikke møder i rådgivende grupper (Den Rådgivende Gruppe for Kul, Den Rådgivende Gruppe for Stål) og møder i COSCO (svarer til programudvalget i Horisont 2020). Medlemmerne af grupperne fik mulighed for at kommentere udkastet til forslag, og Kommissionens tjenestegrene fik mulighed for at forklare grundlaget for forslaget og især de reviderede regler for udnævnelse af medlemmerne af de rådgivende og tekniske grupper, som efterfølgende er blevet præciseret i forbindelse med Kommissionens høring af tjenestegrenene.
               
            
            
               4.VIRKNINGER FOR BUDGETTET
            
            
               
                  Forslaget har ingen virkninger for budgettet.
               
            
            
               5.ANDRE FORHOLD
            
            
               
                  Revisionen vedrører udelukkende retsgrundlagets kapitel III (flerårige tekniske retningslinjer). Programmets målsætninger og anvendelsesområde forbliver uændrede. 
               
               
                  Kun følgende artikler skal ændres: Artikel 21, 22, 24, 25, 27, 28, 29, 33, 38, 39, 41 og 42. Derudover indsættes der en ny artikel 29a. Alle øvrige artikler forbliver uændrede.
               
            
            
               Ud over mindre ændringer og opdateringer er de væsentlige ændringer forklaret ovenfor: gennemsigtighedsregler for ekspertgrupper nedsat af Kommissionen (artikel 21, 22 og 24), personaleomkostninger for ejere af små og mellemstore virksomheder og andre fysiske personer, der ikke modtager løn (artikel 33), og tilpasning til Horisont 2020-reglerne om betingelserne for deltagelse i finansierede projekter for deltagere, underleverandører og tredjeparter (artikel 29a).
            
         
         
            
               2016/0047 (NLE)
            
            
               Forslag til
            
            
               RÅDETS AFGØRELSE
            
            
               om ændring af beslutning 2008/376/EF om vedtagelse af Kul og Stålforskningsfondens forskningsprogram og om de flerårige tekniske retningslinjer for dette program
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, 
            
            
               under henvisning til protokollen om de finansielle konsekvenser af udløbet af EKSF-traktaten og om Kul og Stålforskningsfonden, der er knyttet som bilag til traktaten om Den Europæiske Union og traktaten om Den Europæiske Unions funktionsmåde, 
            
            
               under henvisning til Rådets beslutning 2003/76/EF af 1. februar 2003 om fastsættelse af de nødvendige bestemmelser til gennemførelse af den protokol, der er knyttet til traktaten om oprettelse af Det Europæiske Fællesskab, om de finansielle konsekvenser af udløbet af EKSF-traktaten og om Kul og Stålforskningsfonden
                  3
               , særlig artikel 4, stk. 3, 
            
            
               under henvisning til forslag fra Europa-Kommissionen,
            
            
               under henvisning til udtalelse fra Europa-Parlamentet
                  4
               , og
            
            
               ud fra følgende betragtninger:
            
            
               (1)Horisont 2020 – rammeprogram for forskning og innovation (20142020) som fastsat i Europa-Parlamentets og Rådets forordning (EU) nr. 1291/2013
                  5
                ("Horisont 2020-rammeprogrammet) giver anledning  til at revidere Rådets beslutning 2008/376/EF
                  6
                for at sikre, at Kul og Stålforskningsfondens forskningsprogram ("Kul og Stålforskningsfondens program") supplerer Horisont 2020-rammeprogrammet i de sektorer, der er knyttet til kul og stålindustrien.
            
            
               (2)For at sikre sammenhængende rammer for deltagelse i henholdsvis Kul og Stålforskningsfondens program og Horisont 2020-rammeprogrammet er det nødvendigt at tilpasse visse regler for deltagelse i Kul og Stålforskningsfondens program til reglerne for Horisont 2020-rammeprogrammet. 
            
            
               (3)Det er nødvendigt at revidere reglerne om kompetencerne for og sammensætningen af de rådgivende grupper og de tekniske grupper, navnlig for så vidt angår den type eksperter, som Kommissionen udnævner, for at sikre øget gennemsigtighed og overensstemmelse og sammenhæng med rammerne for Kommissionens ekspertgrupper og, så vidt muligt, bidrage til en afbalanceret repræsentation af relevante ekspertise og interesseområder og en optimal kønsfordeling. 
            
            
               (4)Der bør overvejes enklere finansieringsregler for at øge de små og mellemstore virksomheders deltagelse i Kul og Stålforskningsfondens program og tillade brug af "enhedsomkostninger" til beregning af de støtteberettigede personaleomkostninger for ejere af små og mellemstore virksomheder og andre fysiske personer, der ikke modtager løn.
            
            
               (5)De foranstaltninger, der er nødvendige for at gennemføre beslutning 2008/376/EF, bør vedtages i overensstemmelse med Europa-Parlamentets og Rådets forordning (EU) nr. 182/2011
                  7
               .
            
            
               (6)Beslutning 2008/376/EF bør derfor ændres i overensstemmelse hermed —
            
            
               VEDTAGET FØLGENDE AFGØRELSE:
            
            
               Artikel 1
            
            
               I beslutning 2008/376/EF foretages følgende ændringer: 
            
         
         
            
               1) Artikel 21 affattes således:
            
            
               "Artikel 21
            
            
               Opgaver i de rådgivende grupper
            
            
               For henholdsvis de kulrelaterede og de stålrelaterede FTU-aspekter rådgiver hver rådgivende gruppe Kommissionen om:
            
            
               a)den overordnede udvikling af forskningsprogrammet, informationspakken, jf. artikel 25, stk. 3, og fremtidige retningslinjer
            
            
               b)sammenhæng og eventuel overlapning med andre FTU-programmer på fællesskabsplan og nationalt plan 
            
            
               c)fastlæggelse af vejledende principper for overvågningen af FTU-projekter
            
            
               d)relevansen af arbejde i forbindelse med bestemte projekter
            
            
               e)forskningsprogrammets målsætninger i overensstemmelse med afdeling 3 og 4 i kapitel II
            
            
               f)de årlige prioriterede målsætninger som fastlagt i informationspakken og, hvis det er relevant, de prioriterede målsætninger for specifikke indkaldelser af forslag, jf. artikel 25, stk. 2
            
            
               g)udarbejdelse af en vejledning i evaluering og udvælgelse af FTU-aktioner, jf. artikel 27 og 28
            
            
               h)reglerne og procedurerne for evaluering af forslag vedrørende FTU-aktioner
            
            
               i)udarbejdelse af specifikke indkaldelser af forslag, jf. artikel 25, stk. 2
            
            
               j)andre foranstaltninger på Kommissionens anmodning."
            
            
               2) Artikel 22 affattes således:
            
            
               "Artikel 22
            
            
               Sammensætning af de rådgivende grupper
            
            
               1. Hver rådgivende gruppe sammensættes i overensstemmelse med tabellerne i bilaget. Medlemmerne af de rådgivende grupper udnævnes af generaldirektøren for Generaldirektoratet for Forskning og Innovation og repræsenterer en fælles interesse for interessenterne. De repræsenterer ikke en individuel interessent, men giver udtryk for en holdning, der er fælles for de forskellige interessentorganisationer.
            
            
               Medlemmerne udnævntes for en periode på 42 måneder. Medlemmer, som ikke længere er i stand til at bidrage effektivt til gruppens arbejde, som træder tilbage, eller som ikke overholder bestemmelserne i artikel 339 i traktaten om Den Europæiske Unions funktionsmåde, indbydes ikke længere til at deltage i de rådgivende gruppers møder og kan erstattes i den resterende del af deres mandatperiode. 
            
            
               2. Medlemmer af de rådgivende grupper udvælges blandt eksperter, som har kompetence på de i afdeling 3 og 4 i kapitel II omhandlede områder, og som har reageret på offentlige indkaldelser af interessetilkendegivelser. Eksperterne kan også udnævnes efter indstilling fra de organer, der er omhandlet i bilaget. 
            
         
         
            
               Medlemmerne skal være aktive på det pågældende område og vide, hvad industrien lægger vægt på.
            
            
               3. Kommissionen sikrer, så vidt muligt, at der i hver rådgivende gruppe er et højt ekspertiseniveau og en afbalanceret repræsentation af relevante ekspertiseområder og interesseområder og en afbalanceret sammensætning med hensyn til køn og geografisk oprindelse, idet der tages højde for de enkelte rådgivende gruppers specifikke opgaver, den nødvendige type ekspertise og resultatet af proceduren for udvælgelse af eksperter."
            
            
            
               3) Artikel 24 affattes således:
            
            
               "Artikel 24
            
            
               Nedsættelse af de tekniske grupper vedrørende kul og stål og deres opgaver
            
            
               1. De tekniske grupper vedrørende kul og stål (i det følgende benævnt "de tekniske grupper") har til opgave bistå Kommissionen i overvågningen af forsknings og pilot/demonstrationsprojekter.
            
            
               Medlemmerne af de tekniske grupper udnævnes personligt af generaldirektøren for Generaldirektoratet for Forskning og Innovation.
            
            
               Medlemmer, som ikke længere er i stand til at bidrage effektivt til gruppens arbejde, som træder tilbage, eller som ikke overholder bestemmelserne i artikel 339 i traktaten om Den Europæiske Unions funktionsmåde, indbydes ikke længere til at deltage i de tekniske gruppers møder.
            
            
               2. Medlemmer af de tekniske grupper udvælges blandt eksperter, som har kompetence inden for forskningsstrategi, forvaltning eller produktion på de i afdeling 3 og 4 i kapitel II omhandlede områder, og som har reageret på offentlige indkaldelser af interessetilkendegivelser. 
            
            
               Medlemmerne skal være aktive på det pågældende område og være ansvarlige for forskningsstrategi, forvaltning eller produktion i de pågældende sektorer. 
            
            
               3. Kommissionen sikrer, så vidt muligt, at der i hver teknisk gruppe er et højt niveau af faglig ekspertise og så vidt muligt en afbalanceret repræsentation af relevante ekspertiseområder og en afbalanceret sammensætning med hensyn til køn og geografisk oprindelse, idet der tages højde for de enkelte tekniske gruppers specifikke opgaver, den nødvendige type ekspertise og resultatet af proceduren for udvælgelse af eksperter.
            
            
               Kommissionen sikrer, at der er indført regler og procedurer, som i passende omfang forhindrer og bidrager til håndteringen af interessekonflikter vedrørende medlemmer af de tekniske grupper med ansvar for vurdering af et specifikt projekt. Procedurerne skal desuden sikre en lige og retfærdig behandling under hele overvågningen af projekterne. 
            
            
               Møder i de tekniske grupper afholdes så vidt muligt på mødesteder, der er valgt med henblik på at sikre, at projektovervågningen og evalueringen af resultaterne varetages bedst muligt."
            
            
            
               4) Artikel 25 affattes således:
            
            
               "Artikel 25
            
            
               Indkaldelse af forslag
            
            
               1. Der offentliggøres årligt en indkaldelse af forslag. Åbningsdagen for indsendelse af forslag offentliggøres i den i stk. 3 nævnte informationspakke. Medmindre andet er fastlagt, er fristen for indsendelse af forslag til evaluering fastsat til den 15. september hvert år. Såfremt den 15. september falder i en weekend eller på en fredag eller mandag, flyttes fristen automatisk til den første arbejdsdag efter den 15. september. Fristen offentliggøres i den i stk. 3 nævnte informationspakke. 
            
            
               2. Hvis Kommissionen i overensstemmelse med artikel 41, litra d) og e), beslutter at ændre fristen i stk. 1 i denne artikel for indsendelse af forslag eller at foretage specifik indkaldelse af forslag, offentliggøres oplysningerne i Den Europæiske Unions Tidende.
            
         
         
            
               Specifikke indkaldelser skal indeholde frister og fremgangsmåde for indgivelse af forslag, herunder hvorvidt der er tale om et eller to trin, og for evaluering af forslagene, prioriteter, typen af støtteberettiget projekt i henhold til artikel 14-18, hvis det er relevant, og forventet finansieringsbeløb.
            
            
               3. Kommissionen sikrer, at der stilles tilstrækkelig vejledning og information til rådighed for alle potentielle deltagere på tidspunktet for offentliggørelsen af indkaldelsen af forslag, navnlig i en informationspakke, der er tilgængelig på Kommissionens websted. Informationspakken kan desuden rekvireres fra Kommissionen i papirudgave. 
            
            
               Informationspakken skal indeholde oplysninger om nærmere regler for deltagelse, metoderne til forvaltning af forslag og projekter, ansøgningsformularer, regler for indsendelse af forslag, standardaftaler, støtteberettigede omkostninger, maksimalt tilladte finansielle bidrag, udbetalingsbestemmelser samt forskningsprogrammets årlige prioriterede målsætninger.
            
            
               Ansøgninger indsendes til Kommissionen i overensstemmelse med reglerne i informationspakken."
            
            
            
               5) Artikel 27, stk. 2, affattes således:
            
            
               "Kommissionen sikrer, at en vejledning i evaluering og udvælgelse af FTU-aktioner stilles til rådighed for alle potentielle deltagere."
            
            
            
               6) Artikel 28, stk. 3, affattes således:
            
            
               "3. Kommissionen opstiller en prioriteret liste over de vedtagne forslag."
            
            
            
               7) Som artikel 29a indsættes:
            
            
               "Artikel 29a
            
            
               Gennemførelse af aktioner
            
            
               1. Deltagerne gennemfører aktioner i overensstemmelse med alle betingelserne og forpligtelserne i denne afgørelse, forordning (EU, Euratom) nr. 966/2012(*) og forordning (EU) nr. 1268/2012(**), forslagsindkaldelsen og tilskudsaftalen.
            
            
               2. Deltagerne indgår ikke forpligtelser, der er uforenelige med denne afgørelse eller tilskudsaftalen. Hvis en deltager ikke opfylder sine forpligtelser, for så vidt angår den tekniske gennemførelse af aktionen, opfylder de andre deltagere forpligtelserne uden supplerende tilskud fra EU, medmindre Kommissionen udtrykkeligt fritager dem for den forpligtelse. Deltagerne sørger for, at Kommissionen i tide underrettes om enhver begivenhed, der kan påvirke aktionens gennemførelse eller Unionens interesser betydeligt. 
            
            
               3. Deltagerne gennemfører aktionen og træffer alle nødvendige og rimelige foranstaltninger med henblik herpå. De skal råde over tilstrækkelige ressourcer til at gennemføre aktionen, når der er behov for det. Hvis det er relevant for gennemførelsen af aktionen, kan deltagerne indkalde tredjeparter, herunder underleverandører, til at udføre arbejdet i forbindelse med aktionen. Deltagerne er ansvarlige over for Kommissionen og de andre deltagere for det udførte arbejde. 
            
            
               4. Tildeling af underleverandørkontrakter til gennemførelse af visse dele af aktionen begrænses til tilfælde, som er fastsat i tilskudsaftalen, og til behørigt begrundede tilfælde, der ikke klart kunne forudses på tidspunktet for tilskudsaftalens ikrafttræden. 
            
            
               5. Tredjeparter ud over underleverandører kan udføre arbejde i forbindelse med aktionen på de betingelser, der er fastsat i tilskudsaftalen. Tredjeparten og det arbejde, der skal udføres af denne, anføres i tilskudsaftalen. 
            
            
               Disse tredjeparters omkostninger er støtteberettigede, hvis tredjeparten opfylder alle følgende betingelser: 
            
         
         
            
               a) tredjeparten ville være støtteberettiget, hvis den var deltager
            
            
               b) tredjeparten er en associeret enhed eller har retlig forbindelse til en deltager, der indebærer et samarbejde, som ikke er begrænset til aktionen 
            
            
               c) tredjeparten er anført i tilskudsaftalen 
            
            
               d) tredjeparten overholder de regler, der gælder for deltageren i tilskudsaftalen med hensyn til støtteberettigede omkostninger og kontrol med udgifterne. 
            
            
               6. Deltagerne skal overholde gældende nationale love og etiske regler i de lande, hvor aktionen gennemføres. Hvis det er relevant, skal deltagerne ansøge de relevante nationale eller lokale etiske råd om godkendelse, inden de påbegynder aktionen.
            
            
               
                  (*) Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).
               
            
            
               (**) Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT L 362 af 31.12.2012, s. 1)."
            
            
            
               8) Artikel 33 affattes således:
            
            
               "Artikel 33
            
            
               Omkostninger til personale
            
            
               Støtteberettigede personaleomkostninger omfatter kun det faktiske antal arbejdstimer for de personer, der udfører arbejde i direkte forbindelse med aktionen. 
            
            
               Personaleomkostningerne for ejere af små og mellemstore virksomheder og fysiske personer, der ikke modtager løn, kan refunderes på grundlag af en enhedsomkostning."
            
            
            
               9) Artikel 39 affattes således: 
            
            
               "Artikel 39
            
            
               Udnævnelse af uafhængige og højt kvalificerede eksperter
            
            
               I forbindelse med udnævnelsen af uafhængige og højt kvalificerede eksperter, jf. artikel 18, artikel 28, stk. 2, og artikel 38, finder artikel 40 i forordning (EU) nr. 1290/2013(*) tilsvarende anvendelse. 
            
            
               
                  (*) Europa-Parlamentets og Rådets forordning (EU) nr. 1290/2013 af 11. december 2013 om reglerne for deltagelse og formidling i "Horisont 2020 for forskning og innovation (2014-2020)" og om ophævelse af forordning (EF) nr. 1906/2006 (EUT L 347 af 20.12.2013, s. 81)."
               
            
            
         
         
            
               10) Artikel 41, litra d), affattes således: 
            
            
               "d) ændring af fristen i artikel 25"
            
            
            
               11) Artikel 42, stk. 2, affattes således: 
            
            
               "2. Når der henvises til dette stykke, anvendes artikel 5 i forordning (EU) nr. 182/2011(*).
            
            
               
                  (*) Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).".
               
            
            
               Artikel 2 
            
            
               Denne afgørelse træder i kraft på tyvendedagen efter offentliggørelsen i Den Europæiske Unions Tidende.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  Rådets beslutning 2003/78/EF af 1. februar 2003 om fastsættelse af de flerårige tekniske retningslinjer for Kul og Stålforskningsfondens forskningsprogram.
               
               
                  
                     (2)
                  Rådets beslutning 2008/376/EF af 29. april 2008 om vedtagelse af Kul og Stålforskningsfondens forskningsprogram og om de flerårige tekniske retningslinjer for dette program.
               
               
                  
                     (3)
                  EUT L 29 af 5.2.2003, s. 22.
               
               
                  
                     (4)
                  EUT C […] af ]…], s. […].
               
               
                  
                     (5)
                  Europa-Parlamentets og Rådets forordning (EU) nr. 1291/2013 af 11. december 2013 om Horisont 2020 – rammeprogram for forskning og innovation (20142020) og om ophævelse af afgørelse nr. 1982/2006/EF (EUT L 347 af 20.12.2013, s. 948).
               
               
                  
                     (6)
                  Rådets beslutning 2008/376/EF af 29. april 2008 om vedtagelse af Kul og Stålforskningsfondens forskningsprogram og om de flerårige tekniske retningslinjer for dette program (EUT L 130 af 20.5.2008, s. 7). 
               
               
                  
                     (7)
                  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).